Suvelaat on täiesti kindel sündmus Ruhnu suves. Nädalalõpu mereliiklus on saarele sõidutanud kolm laevatäit inimesi ja seda võiski täna pärastlõunal Luise hoovis tunnistada.  Kohalikud müüjatarid ja müüjad pakkusid kätetööd. Saia-leiba, kala värskelt ja suitsuselt, itaaliapäraseid pirukaid ja eestipärast pitsat, rabarberikisselli, puulusikaid-taldrikuid-paate, kotte ja kindaid, keesid ja  rõngaid, märke ja raamatuid, õnneloosi ja lambaribi. Ning kes tahtis, lihtsalt lobises sõbraga, keda polnud ammu näinud.  Valgamaa tantsijannad pakkusid tantsuminuteid.  Laadalusti lõpetuseks mängiti Mustjala pulma. Vaatajad sekkusid saarlaste etendusse, kus vaja, naerma ajas ka. Hoogne vaatemäng.  Päike paistis peale ja suves oli melu.    -Kadri